*Beograd, april 2016.*

Poštovane kolege anesteziolozi,

U skladu sa ranijim obaveštenjima koje smo slali našim članovima, želim da Vas obavestim da je predsedništvo Udruženja anesteziologa i intenzivista Srbije napravilo plan i započelo rad na osavremenjivanju organizacije našeg udruženja.

Naša želja je da se Udruženje organizuje kao stručno, naučno i profesionalno udruženje koje će moći da zadovolji potrebe svojih članova, ne samo vezanim za edukaciju i organizaciju naučnih skupova i kontinuirane medicinske edukacije, već i onim koje se odnose na našu profesionalnu afirmaciju i rad na unapređenju statusa i uslova rada anesteziologa.

Vama je poznato da je još od vremena osnivača udruženja, Prof dr Dragana Vučovića usvojeno da svi anesteziolozi koji rade u Srbiji, bez plaćanja članarine, mogu da budu i jesu članovi UAIS-a. Međutim, nikada evidencija članova nije urađena, članovi nemaju članske karte i nikada nisu potvrdili svoje slaganje sa time da budu članovi.

U skladu sa Ustavom naše zemlje, da bismo mogli da predstavljamo naše kolege kao članove, njihova zvanična potvrda i pristupanje udruženju mora da postoji.

*Iz tih razloga šaljemo Vam pristupnicu Udruženju anestziologa i intenzivista Srbije, koju Vas molim da popunite ukoliko želite da budete naši članovi i pošaljete na našu adresu (saaioffice@gmail.com,* *info@uais.rs**).*

**Članarinu i dalje nećemo uvoditi.**

*Kao članovi UAIS-a, možete ostvariti sledeće prednosti:*

1) Da aktivno učestvujete u radu udruženja, birate ili se kandidujete i budete birani za poziciju u Predsedništvu udruženja

2) Da predlažete projekte ili programe za unapređenje rada i edukacije anesteziologa, u svojoj sredini ili u celoj zemlji

3) Imate prednost u objavljivanju radova u našem osavremenjenom, open access časopisu SJAIT

4) Popust prilikom plaćanja kotizacije za sve skupove i događaje koje organizuje udruženje

5) Mogućnost da bez plaćanja postanete **pridruženi član Evropskog udruženja anesteziologa (ESA)**, što Vam omogućava:

* Besplatan pristup časopisima European Journal of Anaesthesiology (EJA), Current Opinion in Critical Care Current Opinion in Anaesthesiology i ESA Newsletter
* Pristup ESA sajtu sa svojim personalnim login-om i passwordom
* Popust prilikom plaćanja kotizacije za Euroanestezija kongrese

Ukoliko imate svoje predloge, želje ili ideje kako bi UAIS mogao i trebalo da izgleda, ohrabrujem Vas da ih pošaljete na adresu udruženja (saaioffice@gmail.com, info@uais.rs), kako bismo mogli da ih sagledamo, ali i dobijemo informaciju kako zapravo naši članovi doživljavaju svoje profesionalno udruženje.

S poštovanjem,

Prof. dr Nebojša Lađević

*Predsednik UAIS*

PRISTUPNICA ČLANSTVU UAIS

|  |  |
| --- | --- |
| **Ime\*** | **Prezime\*** |
| **Godina rođenja** | **JMBG\*** |
| **Broj licence LKS\*** | **Specijalnost** |
| **Naučno zvanje** | **Stručno zvanje** |
| **Mesto rada (grad)\*** | **Ustanova\*** |
| **Mesto rada (načelnik, odeljenski lekar i sl.)\*** | **Godine staža** |
| **e-mail\*** | **Kontakt telefon\*** |
| **Datum i mesto\*** | **Potpis\*** |